BODOLAND रादाब: मुसलपुर, 23 मार्च: आसाम बिधान सभा बिसायखथि खाथि सफैनाय समावनो बाक्सा जिल्लानि 62 नं बरमा बिधान सभा बियाबनि कारुवानि हाग्रा गुदुआव मोनाबिलि समाव बरमा पुलिसनि मददजों बाक्सा पुलिसा हायाव फबना दोननाय थासारिनिफ्राय गंसे एम. सिरिस राइफल, गंसे पिस्टल, गंसे मेगजिन आरो 46 था गोथां गुलि बोखांनो हायो । सिनाय मोनि दुथांफोरनि फबना दोननाय गावग्रा आइजेंखौ बरमानि कारुवा ओन्सोलनि हाग्रा बारिआव बाक्सा पुलिसा संदाननानै बोखांनो हादों, बेफोर गावग्रा आइजेंआ बबे उदखारि हानजा एबा सोरनि बेखौ रोखायै बुंनो हायाखै । बेफोर गावग्रा आइजेंफोरखौ आसाम बिधान सभा बिसायख’थिनि सिगां बोखांनो हानाया मोजां थासारिआव लाबोगोन होनना बुंथिदों बाक्सा पुलिस बेंगिरि प्रनब ज्योति कलिता बिथांआ । बिटिएडि ओन्सोलाव आरो गोबांथार गावग्रा आगजेंजों लोगोसेनो बेरफ्रुहोग्रा बमा दासिमबो दंबावयो होननानैबो संदेह खालामदों । मख’नो नांगोनदि बेफोर आइजें बोखांनायाव बाक्सा पुलिसखौ बरमा पुलिस थानानि दिपेन पाटर आरो बेनि हानजाया ।